CELEX: 62014CN0613
Language: sl
Date: 2014-12-30 00:00:00
Title: Zadeva C-613/14: Predlog za sprejetje predhodne odločbe, ki ga je vložilo Supreme Court (Irska) 30. decembra 2014 – James Elliott Construction Limited/Irish Asphalt Limited

23.3.2015   
            
            
               SL
            
            
               Uradni list Evropske unije
            
            
               C 96/5
            
         Predlog za sprejetje predhodne odločbe, ki ga je vložilo Supreme Court (Irska) 30. decembra 2014 – James Elliott Construction Limited/Irish Asphalt Limited
   (Zadeva C-613/14)
   (2015/C 096/07)
   Jezik postopka: angleščina
   
      Predložitveno sodišče
   
   Supreme Court, Ireland
   
      Stranki v postopku v glavni stvari
   
   
      Tožeča stranka: James Elliott Construction Limited
   
      Tožena stranka: Irish Asphalt Limited
   
      Vprašanja za predhodno odločanje
   
   
               1
            
            
                
               
                           (a)
                        
                        
                           Kadar mora stranka v skladu s pogoji zasebnopravne pogodbe dobaviti proizvod, izdelan v skladu z nacionalnim standardom, ki je sprejet za izvajanje evropskega standarda, pripravljenega v skladu z mandatom, ki ga je Evropska komisija izdala na podlagi določb direktive o gradbenih proizvodih (89/106/EGS) (1), ali je razlaga navedenega standarda zadeva, o kateri je v skladu s členom 267 PDEU pri Sodišču Evropske unije mogoče vložiti predlog za sprejetje predhodne odločbe?
                        
                     
                           (b)
                        
                        
                           Če je odgovor na vprašanje 1(a) pritrdilen, ali se s standardom EN13242:2002 zahteva, naj se skladnost z navedenim standardom ali njegova kršitev dokaže le s preskusi v skladu s standardi (za katere ni bil izdan mandat), ki jih je sprejela CEN (Comité Européen de Normalisation) in se nanje odkazuje v EN13242:2002, in kadar so taki preskusi izvedeni ob izdelavi in/ali dobavi; ali pa je mogoče kršitev standarda (in skladno s tem kršitev pogodbe) dokazati s preskusi, izvedenimi pozneje, če rezultati takih preskusov logično dokazujejo kršitev standarda?
                        
                     
         
               2
            
            
               Kadar nacionalno sodišče obravnava zasebnopravni zahtevek zaradi kršitve pogodbe v zvezi s proizvodom, izdelanim v skladu z evropskim standardom, izdanim na podlagi mandata Evropske komisije na podlagi direktive o gradbenih proizvodih: ali mora odkloniti uporabo določb nacionalne zakonodaje, ki določajo, da se implicira pogoj glede primernosti za prodajo in primernosti za namen ali kakovosti, ker se z zakonskimi pogoji ali njihovo uporabo ustvarjajo standardi ali nalagajo tehnične specifikacije ali zahteve, ki niso bile uradno sporočene v skladu z določbami direktive o tehničnih standardih (98/34/ES) (2)?
            
         
               3
            
            
               Ali mora nacionalno sodišče, ki obravnava zahtevek zaradi kršitve zasebne pogodbe, ki naj bi nastala zaradi kršitve pogojev glede primernosti za prodajo ali primernosti za uporabo (ki se po zakonu implicira za pogodbo, sklenjeno med strankama, pri čemer tega pogoja nista spremenili ali razveljavili), kar zadeva proizvod, izdelan v skladu s standardom EN13242:2002, domnevati, da je proizvod primerne kakovosti za prodajo in primeren za namen, in če mora, ali je mogoče tako predpostavko ovreči le z dokazom neskladnosti s standardom EN13242:2002 s preskusi, izvedenimi v skladu s preskusi in protokoli, na katere se odkazuje v standardu EN13242:2002 in ki so izvedeni ob dobavi proizvoda?
            
         
               4
            
            
               Če sta odgovora na vprašanji 1(a) in 3 pritrdilna, ali je meja za skupno vsebnost žvepla v agregatih določena v standardu EN13242:2002 ali v skladu z njim, tako da je bilo upoštevanje take meje potrebno, med drugim, da se je lahko kakor koli domnevalo o primernosti za prodajo ali primernosti za uporabo?
            
         
               5
            
            
               Če sta odgovora na [vprašanji] 1(a) in 3 pritrdilna, je dokaz, da je proizvod imel oznako „CE“, nujen, da se je mogoče sklicevati na domnevo, ustvarjeno z Dodatkom ZA k standardu EN 13242:2002 in/ali členom 4 direktive o gradbenih proizvodih (89/106/EGS)?
            
         
      (1)  Direktiva Sveta z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (UL, posebna izdaja v slovenščini, poglavje 13, zvezek 9, str. 296).
   
      (2)  Direktiva 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (UL, posebna izdaja v slovenščini, poglavje 13, zvezek 20, str. 337).